Oʻzbekiston Respublikasi Adliya vazirligi qoshidagi “Adolat” milliy huquqiy axborot markazi faoliyatini tashkil etish, shuningdek aholining huquqiy madaniyatini yuksaltirishga doir ishlar samaradorligini oshirish chora-tadbirlari toʻgʻrisida
(resolution, 2024-12-24)

Oʻzbekiston Respublikasi Prezidentining “Davlat huquqiy siyosatini amalga oshirishda adliya organlari va muassasalari faoliyatini yanada takomillashtirish chora-tadbirlari toʻgʻrisida” 2020-yil 19-maydagi PF-5997-son Farmoni ijrosi yuzasidan, shuningdek aholining huquqiy madaniyatini yuksaltirishga doir ishlar samaradorligini yanada oshirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Davlat huquqiy siyosatini amalga oshirishda adliya organlari va muassasalari faoliyatini yanada takomillashtirish chora-tadbirlari toʻgʻrisida” 2020-yil 19-maydagi PF-5997-son Farmonining 11-bandiga muvofiq: a) Oʻzbekiston Respublikasi Adliya vazirligining (keyingi oʻrinlarda — Vazirlik) “Adolat” huquqiy axborot markazi” davlat muassasasi, “Inson va qonun” gazetasi tahririyati” davlat unitar korxonasi hamda “Huquq va burch” ijtimoiy-huquqiy jurnali” tahririyatini birlashtirish yoʻli bilan ularning negizida Vazirlik qoshida davlat muassasasi shaklidagi “Adolat” milliy huquqiy axborot markazi (keyingi oʻrinlarda — Markaz) tashkil etilganligi; b) Markaz: aholi va ijrochilarga jamiyatda aholining huquqiy ongi va huquqiy madaniyatini yuksaltirishga qaratilgan huquqiy axborotlarni hamda targʻibot materiallarini tayyorlash va tezkor tarqatish, shuningdek, normativ-huquqiy hujjatlar matnlarini rasmiy eʼlon qilish sohasida respublikaning yetakchi davlat muassasasi hisoblanishi; tarkibidagi “Inson va qonun” gazetasi tahririyati hamda “Huquq va burch” ijtimoiy-huquqiy jurnali tahririyati amaldagi xizmat koʻrsatish sohalarini saqlab qolgan holda faoliyat yuritishi va oʻz mablagʻlari hisobidan moliyalashtirilishi, ushbu mablagʻlarning yetishmagan qismi esa Vazirlikning budjetdan tashqari mablagʻlari hisobidan qoplanishi maʼlumot uchun qabul qilinsin. 2. Markazning asosiy vazifalari etib quyidagilar belgilansin: Oʻzbekiston Respublikasi Qonunchilik maʼlumotlari milliy bazasini shakllantirish va yuritish, undan jismoniy va yuridik shaxslarning belgilangan tartibda foydalanishini taʼminlash, shuningdek ushbu milliy bazada normativ-huquqiy hujjatlarning rasmiy nashr etilishini, ularning turkumlashtirilgan hisobini va nazorat nusxalarini elektron shaklda yuritilishini taʼminlash; normativ-huquqiy hujjatlar matnlarining hamda zarur boʻlgan taqdirda, tegishli axborot-tahliliy materiallarning Oʻzbekiston Respublikasi Vazirlar Mahkamasi tomonidan belgilanadigan roʻyxat boʻyicha barcha davlat organlariga va tashkilotlarga elektron shaklda yuborilishini taʼminlash; aholining huquqiy ongi va huquqiy madaniyatini yuksaltirish boʻyicha manzilli va predmetli huquqiy targʻibot tadbirlarini amalga oshirish, shuningdek davlat organlari va tashkilotlar bilan birgalikda normativ-huquqiy hujjatlarning norma va qoidalarini aholiga tushuntirish boʻyicha namunaviy hujjatlar toʻplamini tayyorlash; normativ-huquqiy hujjatlarning mohiyatini hamda mamlakatda amalga oshirilayotgan islohotlarning ahamiyatini keng yoritish boʻyicha axborot-tahliliy media materiallarni, shu jumladan, audio- va videoroliklar, ijtimoiy reklamalar, voqea joyidan reportajlarni tayyorlash va tarqatish, shuningdek, bosma va elektron davriy ijtimoiy-huquqiy nashrlarni tayyorlash va chop etish; rasmiy nashrlar — “Oʻzbekiston Respublikasi qonunchilik toʻplami”, “Oʻzbekiston Respublikasining xalqaro shartnomalar toʻplami”ning, davriy nashrlar — “Inson va qonun” gazetasi, “Huquq va burch” ijtimoiy-huquqiy jurnalining hamda boshqa nashrlar — yuridik adabiyotlar, jumladan yuridik darsliklar, sharhlar va turli qoʻllanmalarni belgilangan tartibda chop etilishini taʼminlash; faoliyat turi boʻyicha tovarlar (ishlar, xizmatlar) ishlab chiqarish, sotish hamda xizmatlar koʻrsatish; davlat organlari va tashkilotlarning buyurtmasiga koʻra shartnoma asosida normativ-huquqiy hujjatlar loyihalari hamda boshqa huquqiy va boshqaruv hujjatlari namunalarini tayyorlash, shuningdek ijtimoiy-huquqiy axborotlarni keng yoritishga qaratilgan media materiallarni tayyorlash boʻyicha konsalting xizmatlarini koʻrsatish. 3. Oʻzbekiston Respublikasi Adliya vazirligi qoshidagi “Adolat” milliy huquqiy axborot markazining boshqaruv xodimlari umumiy cheklangan soni 70 nafardan iborat boʻlgan tuzilmasi 1-ilovaga muvofiq tasdiqlansin. Oʻzbekiston Respublikasi adliya vaziriga xodimlarning belgilangan umumiy cheklangan soni doirasida Markazning tuzilmasiga oʻzgartirishlar kiritish huquqi berilsin. Belgilansinki, Markazning ayrim mutaxassislari (Oʻzbekiston Respublikasi Qonunchilik maʼlumotlari milliy bazasi bilan bogʻliq ilmiy-texnik loyihalarni amalga oshirish uchun mutaxassislar, shuningdek, rejissyor, kreativ muharrir, muxbir, dizayner, tasvirchi, videomontajchi, AKT mutaxassisi va b.) Markaz tomonidan koʻrsatilgan xizmatlardan kelib tushadigan mablagʻlar hisobidan mehnat bozoridagi haqiqiy konyunkturani hisobga olgan holda fuqarolik-huquqiy shartnoma asosida jalb qilinadi. 4. Vazirlar Mahkamasining “Aholiga huquqiy axborotni yetkazish va yuridik yordam koʻrsatish tizimini yanada takomillashtirish chora-tadbirlari toʻgʻrisida” 2019-yil 6-sentabrdagi 741-son qarorining 10-bandiga muvofiq: a) Markazga Oʻzbekiston Respublikasi adliya vaziri tomonidan lavozimga tayinlanadigan va lavozimdan ozod qilinadigan direktor rahbarlik qilishi; b) Markaz xodimlariga Vazirlar Mahkamasining 1997-yil 3-iyuldagi 339-son qarorida belgilangan davlat xizmatchilari lavozim maoshlariga ustama haqi va yagona tarif setkasi boʻyicha mehnatga haq toʻlashning tasdiqlangan razryadlariga koʻra xodimlarining lavozim maoshini aniqlashda tarif koeffitsiyentlari bir yarim baravar miqdorda qoʻllanilishi, shuningdek avvalgi ish joyida uzoq yillik xizmati uchun berilgan ustama va qoʻshimcha toʻlovlar, maxsus va darajali unvonlar saqlab qolinishi; v) Markaz faoliyatini moliyalashtirish manbalari quyidagilar hisoblanishi inobatga olinsin: Adliya organlari va muassasalarini rivojlantirish budjetdan tashqari jamgʻarmasi, shuningdek adliya organlari va muassasalarining boshqa budjetdan tashqari mablagʻlari; xalqaro institutlar va tashkilotlar, yuridik va jismoniy shaxslarning grantlari va homiylik xayriyalari; qonunchilik hujjatlarida taqiqlanmagan boshqa manbalar. 5. Belgilab qoʻyilsinki: Markaz xodimlarining mehnatiga haq toʻlash miqdorlari, moddiy ragʻbatlantirish va ijtimoiy himoya qilish shartlari Markaz ustavida belgilanadi, bunda Markaz xodimlariga Vazirlik markaziy apparati xodimlari mehnatiga haq toʻlash va moddiy ragʻbatlantirishning (shu jumladan ragʻbatlantirish koeffitsiyenti, alohida mehnat sharoitlari uchun va boshqa toʻlovlar) amaldagi miqdorlaridan kam boʻlmagan miqdorda qoʻllaniladi; Markaz fuqarolarga huquqiy axborotni tarqatish sohasida, shuningdek jamiyatda aholining huquqiy ongi va huquqiy madaniyatini yuksaltirishda turli innovatsion usullarni, xorijiy davlatlarning bu boradagi ijobiy tajribalarini tatbiq etish yuzasidan ushbu sohadagi nodavlat notijorat tashkilotlari bilan muntazam hamkorlikda ish olib boradi; “Inson va qonun” gazetasi tahririyati hamda “Huquq va burch” ijtimoiy-huquqiy jurnali tahririyati bosh muharrirlari Markaz direktori tomonidan lavozimga tayinlanadi va lavozimdan ozod etiladi. 6. Vazirlik bir oy muddatda: Markaz ustavining ishlab chiqilishi va tasdiqlanishini; Markaz shtatlar jadvali va xarajatlar smetasi tasdiqlanishini; “Inson va qonun” gazetasi hamda “Huquq va burch” ijtimoiy-huquqiy jurnali tahririyatlari nizomlarining ishlab chiqilishi va belgilangan tartibda davlat roʻyxatidan oʻtkazilishini; Markaz faoliyat turlari boʻyicha tovarlar (ishlar, xizmatlar) ishlab chiqarish va sotishdan tushadigan mablagʻlar kelib tushishining alohida hisobini yuritish uchun shaxsiy hisobvaraqlar ochilishini; Markazning soha faoliyati boʻyicha chuqur bilimlarga va amaliy ish tajribasiga ega malakali kadrlar bilan toʻldirilishini taʼminlasin. 7. Vazirlik: a) 2022-yil 1-martga qadar: Markaz bilan birgalikda Oʻzbekiston Respublikasi Qonun hujjatlari maʼlumotlari milliy bazasini bosqichma-bosqich modernizatsiya qilish choralarini koʻrsin; foydalanuvchilar uchun qulay matn, audio va video axborot tarqatish imkoniyatlariga ega boʻlgan “Inson va qonun” gazetasi tahririyati hamda “Huquq va burch” ijtimoiy-huquqiy jurnali tahririyatining axborot portalini ishga tushirsin; b) Markazni barcha qulayliklarga ega boʻlgan mos binoga joylashtirilishini va zarur media materiallarni yaratish va tarqatish uchun eng yangi axborot texnologiyalari va raqamli uskunalar bilan jihozlash choralarini koʻrsin. 8. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi Markazning buyurtmanomasiga koʻra uni belgilangan tartibda zarur boʻlgan aloqa turlari va vositalari bilan taʼminlasin, shuningdek keng qamrovli Internet jahon axborot tarmogʻidan foydalanish imkoniyatini yaratib bersin. 9. Quyidagilarni nazarda tutuvchi 2020-2021-yillarda jamiyatda huquqiy madaniyatni yuksaltirish chora-tadbirlari dasturi (keyingi oʻrinlarda — Dastur) 2-ilovaga muvofiq tasdiqlansin: shaxs, davlat va jamiyatning oʻzaro munosabatlarida aholining huquqiy madaniyatini yuksaltirish; jamiyatda huquqiy madaniyatni yuksaltirishda huquqiy targʻibotning innovatsion usullarini joriy qilish; aholining huquqiy madaniyatini yuksaltirishda ommaviy axborot vositalarining rolini kuchaytirish; yuridik taʼlimni, shuningdek yuridik kadrlarni tayyorlash, qayta tayyorlash va ularning malakasini oshirish tizimini rivojlantirish; huquqiy madaniyatni yuksaltirishning ilmiy asoslarini tadqiq etish. Belgilab qoʻyilsinki, davlat organlari va tashkilotlari rahbarlari Dasturda belgilangan tadbirlarning oʻz vaqtida, toʻliq va sifatli amalga oshirilishi uchun shaxsan javobgardirlar. 10. Vazirlik Dasturda belgilangan tadbirlarning amalga oshirilishi holatini doimiy monitoring qilib borsin va har chorakda Vazirlar Mahkamasiga monitoring natijalari boʻyicha axborot kiritib borsin. 11. Vazirlar Mahkamasining 2011-yil 29-martdagi 93-son qarori (Oʻzbekiston Respublikasi QT, 2011-y., 3-son, 22-modda) bilan tasdiqlangan Oʻzbekiston Respublikasi adliya organlari va muassasalari xodimlarining martaba darajalari toʻgʻrisidagi nizomning 4-bandida: a) oltinchi xatboshiga “Adolat” milliy huquqiy axborot markazi” direktoriga” soʻzlari qoʻshilsin; b) yettinchi xatboshidagi “Adolat” milliy huquqiy axborot markazi direktoriga” soʻzlari “Adolat” milliy huquqiy axborot markazi direktorining oʻrinbosarlariga” soʻzlari bilan almashtirilsin. 12. Vazirlik boshqa manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 13. Mazkur qarorning bajarilishini nazorat qilish Oʻzbekiston Respublikasi adliya vaziri R.K. Davletov zimmasiga yuklansin. DirektorDirektorning birinchi oʻrinbosari — Qonun hujjatlari maʼlumotlari milliy bazasini yuritish boshqarmasi boshligʻiDirektor oʻrinbosari“Inson va qonun” gazetasi tahririyati6Tashkiliy-nazorat va kadrlar bilan ishlash boʻyicha bosh mutaxassis1Normativ-huquqiy hujjatlarni kiritish va nazorat holatiga keltirish boʻlimi15Huquqiy targʻibot ishlarini amalga oshirish boʻlimi5“Huquq va burch” ijtimoiy-huquqiy jurnali tahririyati5Yuriskonsult1Yuridik ishlov berilgan va nazorat holatiga keltirilgan hujjatlarni tekshirish boʻlimi5Media materiallarni tayyorlash boʻlimi4Veb-resurslar bilan ishlash boʻlimi6Moliya-iqtisod boʻlimi2Rasmiy nashrlarni va yuridik adabiyotlarni tayyorlash va tahrir qilish boʻlimi4Normativ-huquqiy hujjatlar loyihalari va huquqiy hujjatlar namunalarini tayyorlash boʻlimi3Dasturiy va texnik taʼminot boʻlimi2Marketing, reklama va obuna boʻlimi2Tarjimon5Mehnatni muhofaza qilish va xoʻjalik ishlari mudiri1 T/r Chora-tadbir nomi Amalga oshirish shakli Amalga oshirish muddatlari Masʼul ijrochilar I. Shaxs, davlat va jamiyatning oʻzaro munosabatlarida aholining huquqiy madaniyatini yuksaltirish 1. Oilada va taʼlim muassasalarida huquqiy madaniyatni yuksaltirish 1. Bolalar va yoshlarga huquqiy taʼlim-tarbiya berishning konsepsiyasini ishlab chiqish va tasdiqlash Ijrochilarning qoʻshma qarori 2020-yil dekabr Adliya vazirligi (R. Davletov), Xalq taʼlimi vazirligi (Sh. Shermatov), Maktabgacha taʼlim vazirligi (A. Shin), Maʼnaviyat va maʼrifat markazi (M. Xodjimatov) 2. Bolalar va yoshlar yuridik ensiklopediyasini tayyorlash va tarqatish Idoraviy hujjat 2021-yil mart Adliya vazirligi (R. Davletov),Yoshlar ishlari agentligi (A. Saʼdullayev) 3. Oila davrasi uchun moʻljallangan yuridik ensiklopediya tayyorlash va tarqatish Idoraviy hujjat 2021-yil sentabr Adliya vazirligi (R. Davletov) 4. Bolalarga kundalik turmushda xavfsizlik qoidalarini oʻrgatish boʻyicha koʻrgazmali qoʻllanmalar tayyorlash Koʻrgazmali qoʻllanmalar 2020-yil noyabr Adliya vazirligi (R. Davletov), Xalq taʼlimi vazirligi (Sh. Shermatov), Maktabgacha taʼlim vazirligi (A. Shin) 5. Bolalar va yoshlar ongiga huquq va burch, halollik va poklik tushunchalarini, odob-axloq normalari va huquqiy madaniyatni shakllantirishga doir tushunchalarni chuqur singdirib borishga qaratilgan qisqa metrajli media mahsulotlarini tayyorlash va yetkazish Tashkiliy chora-tadbirlar 2021-yil sentabr “Oʻzbekkino” Milliy agentligi (F. Abduxalikov), Xalq taʼlimi vazirligi (Sh. Shermatov), Maktabgacha taʼlim vazirligi (A. Shin) 6. Taʼlim muassasalarida oʻquvchi va talabalar uchun davlat ramzlarini eʼzozlash, huquq va burchlarini tushuntirish, qadriyatlarni hurmat qilish mavzularida ochiq darslar, oʻquv mashgʻulotlarini tizimli va uzluksiz tashkil qilish Ochiq darslar, oʻquv mashgʻulotlari 2020-yil noyabr Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov) 7. “bolahuquqlari. uz” huquqiy axborot portalidan bolalar va yoshlarning keng foydalanishini, jumladan, maktabgacha taʼlim muassasalari va umumtaʼlim maktablaridagi oʻquv jarayonlarida ushbu portaldan keng va samarali foydalanishni tashkil qilish Tashkiliy chora-tadbirlar 2020-yil noyabr Adliya vazirligi (R. Davletov), Xalq taʼlimi vazirligi (Sh. Shermatov), Maktabgacha taʼlim vazirligi (A. Shin) 8. Bolalar va yoshlarga ularning huquqlari va erkinliklari hamda burchlarini, oʻzgalarning huquqlari va qonuniy manfaatlarini hurmat qilishni tushuntirishga, shuningdek, ularga “nima yaxshi-yu, nima yomon” tushunchalarini oʻrgatishga doir koʻrgazmali qoʻllanmalar tayyorlash Koʻrgazmali qoʻllanmalar 2020-yil dekabr Adliya vazirligi (R. Davletov), Xalq taʼlimi vazirligi (Sh. Shermatov), Maktabgacha taʼlim vazirligi (A. Shin) 9. Oʻzbekiston Respublikasi Konstitutsiyasining jamiyatdagi oʻrni, ahamiyati va mohiyatini oʻrganish maqsadida: barcha taʼlim turlari boʻyicha Konstitutsiyani oʻrganishga oid uslubiy koʻrsatmalar va boshqa didaktik vositalarga qoʻyiladigan talablarni zamon talablari asosida tubdan qayta koʻrib chiqish, bunda oʻqitish tizimiga innovatsion usullarni keng qoʻllash; Konstitutsiyani oʻrganish boʻyicha qoʻllanmalar va boshqa maxsus adabiyotlarni koʻrgazmali tarzda qayta nashr etish, ularni elektron shaklda ijtimoiy tarmoqlar orqali ham tarqatish chorasini koʻrish; Konstitutsiyani oʻrganish boʻyicha tarbiyachi va metodistlar, professor-oʻqituvchilarni tayyorlash va ularning malakasini oshirish chorasini koʻrish. Kompleks chora-tadbirlar rejasi 2021-yil yanvar Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov), Maktabgacha taʼlim vazirligi (A. Shin), Adliya vazirligi (R. Davletov), manfaatdor vazirlik va idoralar 10. Umumtaʼlim muassasalarida “Konstitutsiya burchagi”ni tashkil etish va uni Konstitutsiya va qonunlar aks etgan zamonaviy targʻibot vositalari bilan jihozlash Tashkiliy chora-tadbirlar 2020-yil dekabr Xalq taʼlimi vazirligi (Sh. Shermatov), Adliya vazirligi (R. Davletov) 11. Bolalarning huquqiy ongini shakllantirishga qaratilgan interaktiv mobil oʻyin-ilova ishlab chiqish Mobil oʻyin-ilova 2021-yil may Adliya vazirligi (R. Davletov), Maktabgacha taʼlim vazirligi (A. Shin), Xalq taʼlimi vazirligi (Sh. Shermatov) 12. Umumtaʼlim muassasalarining yuqori sinflari uchun “Har kunlik huquq” nomli qoʻllanmalar tayyorlash Tashkiliy chora-tadbirlar 2021-yil avgust Adliya vazirligi (R. Davletov), Xalq taʼlimi vazirligi (Sh. Shermatov) 13. Bolalarning huquqiy bilimlarini oshirish borasida mobil soʻz oʻyinlari, shuningdek, “Huquqiy krossvordlar”, kichik shakllardan huquqiy ahamiyatga ega rasmlar yigʻish (“pazl” va boshqalar) va huquqiy test oʻyinlarini yaratish Tashkiliy chora-tadbirlar 2021-yil avgust Adliya vazirligi (R. Davletov), Maktabgacha taʼlim vazirligi (A. Shin), Xalq taʼlimi vazirligi (Sh. Shermatov) 14. Taʼlim muassasalari oʻquvchilari va talabalari orasida har yili huquq fanidan quyidagi tanlovlarni tashkil qilish: umumtaʼlim maktablari boshlangʻich sinf oʻquvchilari oʻrtasida “Huquq — bu toʻgʻrilikdir” rasmlar tanlovi; umumtaʼlim maktablari oʻquvchilari oʻrtasida “Mening huquq va majburiyatlarim” respublika koʻrik-tanlovi; oʻrta maxsus professional taʼlim tizimida “Siz qonunni bilasizmi?” koʻrik-tanlovi; oliy taʼlim muassasalarida “Huquq bilimdonlari” koʻrik-tanlovi. Koʻrik-tanlovlar 2021-yil may Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov), Adliya vazirligi (R. Davletov), Yoshlar ishlari agentligi (A. Saʼdullayev) 2. Keng aholi qatlamining huquqiy madaniyatini yuksaltirish 15. Tadbirkorlik subyektlariga tezkor ravishda bepul huquqiy maslahat va maʼlumotlar berishni nazarda tutuvchi “Advice for business” maxsus interaktiv huquqiy portalini test rejimida ishga tushirish Tashkiliy-texnik tadbirlar 2020-yil noyabr Adliya vazirligi (R. Davletov), Savdo-sanoat palatasi (A. Ikramov), Axborot texnologiyalari va kommunikatsiyalarini rivojlantirish vazirligi (Sh. Sadikov) 16. Jamiyatda ayollar va erkaklarning teng huquqliligini taʼminlash, ayollarga nisbatan tazyiq va zoʻravonlikning oldini olish maqsadida “Gender-madad” elektron huquqiy maslahatchi loyihasini ishga tushirish (sayt, mobil ilova tarzida) Huquqiy maslahat sayti 2021-yil avgust Adliya vazirligi (R. Davletov), Mahalla va oilani qoʻllab-quvvatlash vazirligi (R. Mamatov) 17. Fuqarolarni, shu jumladan, mansabdor shaxslarni qonunga boʻysunish va hurmat ruhida tarbiyalashga qaratilgan qisqa metrajli filmlarni suratga olish va animatsion videoroliklarni tayyorlash hamda ularni ommaviy axborot vositalarida keng yoritish Qisqa metrajli filmlar, videoroliklar 2021-yil may “Oʻzbekkino” Milliy agentligi (F. Abduxalikov), Adliya vazirligi (R. Davletov), MTRK (A. Xadjayev) 18. Aholiga huquq va majburiyatlarini oddiy va xalqchil tilda tushuntirish boʻyicha videoroliklar, infografikalar va boshqa koʻrgazmali materiallar tayyorlash hamda ularni televideniye va ijtimoiy tarmoqlarda tarqatish Ijtimoiy videoroliklar, koʻrgazmali materiallar Har oyda kamida bir marta Adliya vazirligi (R. Davletov), MTRK (A. Xadjayev), EOAVMA (F. Abduxalikov) 19. Huquq va majburiyatlarni ifodalovchi turli belgilar tasvirini ishlab chiqish va ularni aholi gavjum joylarda (bozorlar, savdo markazlari va hokazo) oʻrnatish Tashkiliy chora-tadbirlar 2020-yil dekabr Adliya vazirligi (R. Davletov), manfaatdor vazirlik va idoralar 20. Jamoat joylarida yurish, oʻzini tutish va atrofidagilar bilan muomala qilish madaniyatini shakllantirish boʻyicha yoʻlovchi transport vositalarida, avtobekatlarda, temir yoʻl bekatlarida va boshqa jamoat joylarida qonun buzilishi holatlariga yoʻl qoʻymaslik maqsadida ogohlantiruvchi va tushuntiruvchi bannerlarni oʻrnatish Ijrochilarning qoʻshma qarori 2021-yil yanvar Adliya vazirligi (R. Davletov), Transport vazirligi (I. Maxkamov), manfaatdor vazirlik va idoralar 21. Aholi oʻrtasida elektr energiyasi, tabiiy gaz va suvdan oqilona foydalanish qoidalari hamda ularni tejash, maishiy chiqindilar hamda boshqa kundalik muammoli masalalar yuzasidan fuqarolar oʻrtasida keng qamrovli targʻibot ishlarini (infografika, plakat va bannerlar oʻrnatish va boshqalar) tashkil qilish Uchrashuvlar, tushuntirish tadbirlari 2020-yil noyabrdan Reja-grafik asosida Adliya vazirligi (R. Davletov), manfaatdor vazirlik va idoralar 22. Fuqarolar oʻrtasida Konstitutsiyaning mazmun-mohiyati, uning oʻrni va ahamiyati boʻyicha targʻibot ishlarini olib borish, bunda Konstitutsiyaning har bir moddasining mohiyati va ahamiyatini koʻrgazmali tarzda (infografika va boshqalar) ijtimoiy tarmoqlar va televideniye orqali aholiga yetkazish chorasini koʻrish Targʻibot dasturi, koʻrgazmali materiallar va boshqa tashkiliy choralar 2020-yil noyabr Adliya vazirligi (R. Davletov), Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov), Maktabgacha taʼlim vazirligi (A. Shin) 23. Mehnat migrantlariga huquqlarini tushuntirish boʻyicha “Migrantga huquqiy yordam” loyihasi (risola, buklet, flayer, maʼruza va uchrashuvlar)ni tashkil qilish Targʻibot tadbirlari 2021-yil yanvar Adliya vazirligi (R. Davletov), Bandlik va mehnat munosabatlari vazirligi (N. Xusanov) 24. Xorijga ishlash uchun ketayotgan mehnat migrantlariga turli ijtimoiy-huquqiy masalalar, xususan, migratsiya, ishga joylashish hamda boshqa davlatlarning qonun hujjatlari boʻyicha huquqiy axborotlar berish maqsadida aeroportlar va vokzallarda huquqiy axborot burchaklarini tashkil qilish va targʻibot tadbirlarini oʻtkazish Huquqiy targʻibot tadbirlari 2020-yil noyabrdan Reja-grafik asosida Bandlik va mehnat munosabatlari vazirligi (N. Xusanov), Adliya vazirligi (R. Davletov), Transport vazirligi (I. Maxkamov) 25. Yoʻl harakati barcha ishtirokchilarining huquqiy madaniyatini oshirishga qaratilgan kompleks huquqiy targʻibot tadbirlarini amalga oshirish, koʻchalarda turli fleshmob tadbirlarini tashkil qilish Huquqiy targʻibot tadbirlari 2020-yil noyabrdan Reja-grafik asosida Adliya vazirligi (R. Davletov), Ichki ishlar vazirligi (P. Bobojonov) 26. Nogironlar, yolgʻiz pensionerlar, yolgʻiz onalar, oʻqituvchilar, tadbirkorlar, kam taʼminlanganlar, ishsizlar va boshqa qatlam aholi vakillari uchun huquqlari, ularga berilgan imtiyozlar va qoʻshimcha kafolatlarni nazarda tutuvchi qoʻllanma va axborot tushuntirish materiallarini tayyorlash Qoʻllanmalar, tushuntirish materiallari 2020-yil noyabr Adliya vazirligi (R. Davletov), Bandlik va mehnat munosabatlari vazirligi (N. Xusanov) 27. Koʻzi ojizlar uchun ularga qonun hujjatlarida berilgan turli imtiyozlar, yengilliklar va huquqlari haqidagi maʼlumotlarni oʻz ichiga olgan brayl shaklidagi qoʻllanma va uning audio shaklini tayyorlash Qoʻllanma 2020-yil noyabr Adliya vazirligi (R. Davletov), Oʻzbekiston nogironlar jamiyati (K. Abdullayev) 28. Harbiy qism va muassasalarda tegishli mutaxassislarni jalb qilgan holda harbiy xizmatchilar va ularning oila aʼzolarining huquqiy ongi va huquqiy madaniyatini yuksaltirish, ularga qonun hujjatlarida nazarda tutilgan imtiyozlarni tushuntirish Uchrashuvlar, seminarlar 2020-yil noyabrdanReja-grafik asosida Adliya vazirligi (R. Davletov), Mudofaa vazirligi (B. Kurbanov), Davlat xavfsizlik xizmati (A. Azizov), Ichki ishlar vazirligi (P. Bobojonov), Milliy gvardiya (R. Joʻrayev) 29. Tibbiyot muassasalari xodimlari hamda umumtaʼlim maktablari oʻqituvchilariga ularning mehnatga doir huquqlarini tushuntirishga qaratilgan huquqiy targʻibot tadbirlarini tashkil qilish Uchrashuvlar, seminarlar 2020-yil noyabrdan Reja-grafik asosida Adliya vazirligi (R. Davletov), Sogʻliqni saqlash vazirligi (A. Shadmanov), Xalq taʼlimi vazirligi (Sh. Shermatov) 30. Mahallalarda eng dolzarb va muammoli masalalarni chuqur tahlil qilish va natijasiga koʻra aniq manzilli huquqiy targʻibotni amalga oshirish, aholiga tegishli qonun hujjatlari mazmun va mohiyatini tushunarli tilda yetkazish boʻyicha zarur choralar koʻrish Uchrashuvlar, davra suhbatlari, seminarlar va boshqa tadbirlar 2020-yil noyabrdanReja-grafik asosida Adliya vazirligi (R. Davletov), manfaatdor vazirlik va idoralar 31. Aholi oʻrtasida korrupsiya va boshqa huquqbuzarliklarga qarshi murosasizlik tuygʻusini shakllantirish maqsadida quyidagi koʻrik tanlovlarini tashkil qilish: Koʻrik-tanlovlari 2020-yil dekabr Adliya vazirligi (R. Davletov), Oliy va oʻrta maxsus taʼlim vazirligi (I. Madjidov), Xalq taʼlimi vazirligi (Sh. Shermatov), Yoshlar ishlari agentligi (A. Saʼdullayev) oʻquvchi va talabalar “Korrupsiya — taraqqiyot kushandasi” mavzusida umummilliy insholar tanlovi; Insholar tanlovi Qoʻshma qarorga muvofiq yoshlar oʻrtasida “Korrupsiyaga yoʻq deylik” va “Yoshlar korrupsiyaga qarshi” shiorlari ostida fleshmoblar; Fleshmoblar keng aholi qatlami orasida “Biz korrupsiyaga qarshimiz” megatanlovi (“Eng yaxshi blogpost”, “Eng yaxshi jurnalistik material”, “Eng yaxshi yumoristik asar” hamda “Eng yaxshi videorolik” nominatsiyalari boʻyicha). Megatanlov 32. Aholini qiziqtiradigan eng dolzarb masalalarni aniqlash hamda ular boʻyicha huquqiy tushuntirish va huquqiy maslahat berish tizimini yoʻlga qoʻyish. Manzilli huquqiy targʻibot dasturi asosida aholiga qonun hujjatlarining mazmun va mohiyatini yetkazish. Manzilli huquqiy targʻibot dasturi 2020-yil noyabr Adliya vazirligi (R. Davletov), Advokatlar palatasi (A. Ernazarov), Mahalla va oilani qoʻllab-quvvatlash vazirligi (R. Mamatov), manfaatdor vazirlik va idoralar 33. Fuqarolarning elektron davlat xizmatlaridan foydalanish madaniyatini oshirish, Yagona interaktiv davlat xizmatlari portalidan foydalanishning boshlangʻich koʻnikmalari boʻyicha maslahatlar berish, shu jumladan, davlat xizmatlarini koʻrsatish boʻyicha qabul qilingan maʼmuriy reglamentlar talablarini taʼsirchan usullarda (koʻrgazmali) aholiga aniq va batafsil tushuntirish Targʻibot-tushuntirish tadbirlari 2020-yil noyabrdanReja-grafik asosida Adliya vazirligi (R. Davletov), manfaatdor vazirlik va idoralar 34. Fuqarolik jamiyatini rivojlantirishning ustuvor yoʻnalishlariga muvofiq aholiga birlamchi bepul yuridik yordam koʻrsatish tizimi huquqiy bazasini yanada takomillashtirish, uning xalqaro talablar bilan uygʻunlashishini taʼminlash Kompleks chora-tadbirlar 2021-yil aprel Adliya vazirligi (R. Davletov), Advokatlar palatasi (A. Ernazarov), manfaatdor vazirlik va idoralar 35. Oliy taʼlim muassasalari talabalari va boshqa koʻngillilarni jalb qilish orqali fuqarolarning kundalik hayotidagi muhim masalalar (“Xavfsizlik kamarini taqmasdan mashina haydama”, “Iflos qilma”, “Navbatga tur”, “Piyodalar oʻtish joyidan oʻt”, “Mashinani belgilangan joyga qoʻy”, “Qonunbuzilishni fosh qil”, “Chekni talab qil”, “Men qonunni hurmat qilaman”, “Huquqingni talab qil”, “Toʻxta, bu noqonuniy” va boshqalar) boʻyicha fleshmob tadbirlarini tashkil qilish, videoroliklar tayyorlash Kompleks targʻibot tadbirlari 2020-yil noyabrdanReja-grafik asosida Adliya vazirligi (R. Davletov), Oliy va oʻrta maxsus taʼlim vazirligi (I. Madjidov), Xalq taʼlimi vazirligi (Sh. Shermatov), Yoshlar ishlari agentligi (A. Saʼdullayev), manfaatdor vazirlik va idoralar 36. Aholiga, shu jumladan, ijtimoiy himoyaga muhtoj qatlamga (nogironligi mavjud shaxslar, kam taʼminlanganlar, ishsizlar, qaramogʻida voyaga yetmagan bolalari bor beva ayollar va boshqalar), ayniqsa qishloq joylarda va borish qiyin boʻlgan olis tumanlarda huquqiy masalalar boʻyicha sayyor maslahat va tushuntirishlar berish amaliyotini keng yoʻlga qoʻyish Kompleks chora-tadbirlar 2020-yil noyabr Adliya vazirligi (R. Davletov), Advokatlar palatasi (A. Ernazarov), manfaatdor vazirlik va idoralar 37. Uzoq yillar huquqni muhofaza qilish organlari, sud va davlat idoralarida mehnat qilganlarning bazasini yaratish, ular imkoniyatlaridan jamoatchilik bilan uchrashuvlarda foydalanish Tashkiliy chora-tadbirlar Har oyda kamida bir marta Adliya vazirligi (R. Davletov), manfaatdor vazirlik va idoralar 38. Korrupsiyaga qarshi kurashish toʻgʻrisidagi qonun hujjatlari mazmun-mohiyatini va ahamiyatini keng tushuntirishga qaratilgan axborot maʼlumotlarini tayyorlash va keng tarqatish, shu jumladan mavzuga oid bosma materiallarni chop etish Plakatlar, flayerlar, risola va bukletlar 2020-yil noyabr-dekabr Adliya vazirligi (R. Davletov) 39. Korrupsiyaga qarshi kurashish sohasidagi faoliyat natijalarini televideniye, radio, bosma va elektron OAV orqali shu jumladan mavzuga bagʻishlangan dasturlarni, intervyularni, muhokamalarni, press-konferensiyalarni va boshqa tadbirlarni keng yoritib borish Telekoʻrsatuvlar, radioeshittirishlar, brifinglar Alohida media-reja asosida MTRK (A. Xadjayev), EOAVMA (F. Abduxalikov), Adliya vazirligi (R. Davletov), manfaatdor vazirlik va idoralar 40. Korrupsiyaga nisbatan murosasiz munosabatda boʻlishni targʻib qilish yoʻnalishlarida aholini, shu jumladan mansabdor shaxslarning korrupsiyaga qarshi murosasiz kurashish boʻyicha huquqiy savodxonligini oshirishga qaratilgan turli ijtimoiy-huquqiy koʻrsatuvlar tok-shoular va davra suhbatlarini tayyorlash va efirga uzatish Syujetli telekoʻrsatuvlar, tok-shoular va davra suhbatlari Alohida media-reja asosida MTRK (A. Xadjayev), EOAVMA (F. Abduxalikov), Adliya vazirligi (R. Davletov), manfaatdor vazirlik va idoralar 41. Normativ-huquqiy hujjatlarni mutaxassislar va keng jamoatchilikka etkazish, shu jumladan, normativ-huquqiy hujjatlarga sharhlar va tushuntirishlarni tayyorlash va tarqatish orqali yetkazish mexanizmini takomillashtirish Idoraviy hujjat 2021-yil yanvar Adliya vazirligi (R. Davletov) 3. Davlat organlari va tashkilotlar xodimlarining huquqiy madaniyatini yuksaltirish 42. Barcha darajadagi davlat organlari va tashkilotlarda xodimlar uchun oʻz sohasiga oid qonun hujjatlarining mazmun-mohiyatini tushuntirish hamda huquqiy sohadagi muhim masalalarni oʻqitish boʻyicha “respublika-viloyat-tuman” prinsipida maxsus seminarlar tashkil qilish. Oʻquv seminarlari 2020-yil noyabrdanReja-grafik asosida Adliya vazirligi (R. Davletov), vazirlik va idoralar 43. Barcha mahalliy hokimliklarda har haftada “Qonunchilikdagi yangiliklar” mashgʻulotlarini tizimli tashkil qilish, unda adliya organlari tomonidan hafta davomida qabul qilingan qonun hujjatlarining mohiyatini hokimlik va mutasaddi tashkilot rahbarlariga koʻrgazmali tarzda tushuntirish, yangi qabul qilingan qonun hujjatlarida belgilangan vazifa va topshiriqlarning ijrosini tashkil qilish holati boʻyicha tushuntirish va yoʻnalishlar berish Oʻquv mashgʻulotlari 2020-yil noyabrdanReja-grafik asosida Adliya vazirligi (R. Davletov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 44. Davlat organlari va tashkilotlari xodimlari bilimini huquqiy savodxonlikning minimal darajasi boʻyicha oshirish choralarini koʻrish. Tashkiliy chora tadbirlar 2020-yil noyabr-dekabr Reja-grafik asosida Adliya vazirligi (R. Davletov), vazirlik va idoralar 45. Davlat organlari va tashkilotlarida Konstitutsiyani oʻrganish tadbirlarini tashkil qilish, bunda har bir xodim tomonidan Konstitutsiyaning har yarim yilda kamida bir marotaba oʻqib oʻrganilishini tashkil qilish. Natijasi boʻyicha xodimlarning Konstitutsiyani bilish darajasini adliya organlari tomonidan sinovdan oʻtkazish va baholash. Oʻquv mashgʻulotlari va tadbirlari 2020-yil noyabr Reja-grafik asosida Adliya vazirligi (R. Davletov), manfaatdor vazirlik va idoralar 46. Davlat hokimiyati va boshqaruvi organlari, shu jumladan mahalliy davlat hokimiyati organlarida har haftalik huquqiy taʼlim boʻyicha oʻquv soatlarini joriy etish va muntazam ravishda oʻtkazib borilishini tashkil etish. Oʻquv mashgʻulotlari 2020-yil noyabrdanReja-grafik asosida Vazirlik va idoralar II. Jamiyatda huquqiy madaniyatni yuksaltirishda huquqiy targʻibotning innovatsion usullarini joriy qilish 47. Oʻzbekiston Respublikasi Qonun hujjatlari maʼlumotlari milliy bazasi va qoʻshimcha huquqiy axborotga kirish tizimlarini (“Advice. uz” (e-maslahat. uz) huquqiy axborot portali, “Advice for business” maxsus interaktiv huquqiy portali, yuridik lugʻat, qonun hujjatlarini muhokama qilish uchun onlayn forum va boshqalarni) oʻz ichiga olgan va foydalanuvchilar uchun qulay shaklda boʻlgan Oʻzbekiston Respublikasi Milliy huquqiy internet portalini modernizatsiya qilish, jumladan, bunda “aqlli” izlash funksiyalarini nazarda tutish Tashkiliy chora-tadbirlar 2020-yil noyabr Adliya vazirligi (R. Davletov) 48. Media resurslar, shu jumladan aholi gavjum joylarda oʻrnatilgan displey (Display advertising) va LED ekranlarda u yoki bu huquqiy masalaning yechimi toʻgʻrisida dolzarb va toʻliq maʼlumotlarni joylashtirish orqali aholining huquqiy ongi va madaniyatini yuksaltirish Tashkiliy chora-tadbirlar 2020-yil dekabr Adliya vazirligi (R. Davletov) 49. Huquqiy axborot tarqatish usullarini yanada keng joriy etish maqsadida aholi uchun huquq sohasi bilan bogʻliq xizmatlar va maʼlumotlarni olish imkonini beruvchi, shu jumladan huquqiy maʼlumot resurslarini oʻzida jamlagan yagona mobil ilova yaratish Tashkiliy chora-tadbirlar 2021-yil aprel Adliya vazirligi (R. Davletov) 50. Internet jahon axborot tarmogʻida oʻzbek, rus va ingliz tillarida yuritilayotgan “Huquqiy axborot” telegram kanali auditoriyasini yanada kengaytirgan holda, unda yangi qabul qilinayotgan qonun hujjatlarining qisqacha mazmunini tahliliy tarzda yoritib berish, shuningdek, aholiga huquq va majburiyatlarini tushuntirishga qaratilgan huquqiy materiallarni (xabarlar, sharhlar, infografikalar, video, audiomateriallar va boshqalarni) berib borish Targʻibot materiallari 2020-yil noyabrdan Adliya vazirligi (R. Davletov) 51. Faol fuqarolik pozitsiyasi va huquqbuzarlikka nisbatan murosasiz munosabatda boʻlish hislarini shakllantirishga xizmat qiladigan, oʻz huquqlarini himoya qilishning amaliy mexanizmlarini oʻrgatishga qaratilgan “Street Law” huquqiy taʼlim dasturini keng joriy qilish boʻyicha tashkiliy chora-tadbirlarni samarali tashkil qilish Kompleks huquqiy targʻibot tadbirlari 2020-yil noyabrdanReja-grafik asosida Adliya vazirligi (R. Davletov), Oliy va oʻrta maxsus taʼlim vazirligi (I. Madjidov), Xalq taʼlimi vazirligi (Sh. Shermatov), Yoshlar ishlari agentligi (A. Saʼdullayev) 52. Davlat organlari va tashkilotlariga kelib tushgan savollar asosida ijtimoiy tarmoqlardagi sahifalarga va telegramdagi rasmiy kanallariga anonim tarzda amaliy misollarni (“case study”) joylashtirish va bunda fuqarolarga muammo mazmun-mohiyatini tushuntirish, yechimlarni izlash va ulardan eng maqbulini tanlash imkoniyatini bergan holda real materialga asoslangan yoki unga yaqin hayotiy huquqiy, moliyaviy, ijtimoiy va boshqa nizoli vaziyatlarni bayon etish Idoraviy hujjat 2021-yil fevral Vazirlik va idoralar 53. Davlat organlari va tashkilotlarining rasmiy veb-saytlarida “huquqiy onlayn maslahatchi” xizmatini joriy qilish va u orqali soha faoliyatiga doir qonun hujjatlarini targʻib qilish, shuningdek, fuqarolarning huquqiy masaladagi savollariga javob berilishini taʼminlab borish Tashkiliy chora-tadbirlar 2020-yil noyabr Vazirlik va idoralar 54. Aholiga huquqiy axborot tarqatish samaradorligini yanada oshirish maqsadida davlat organlari va tashkilotlarining rasmiy veb-saytlari bosh interfeysida majburiy ravishda Oʻzbekiston Respublikasining milliy huquqiy internet portali elektron manziliga (portal emblemasini koʻrsatgan holda) doimiy tarzda havola joylashtirish Tashkiliy chora-tadbirlar 2020-yil noyabr Vazirlik va idoralar 55. Aholi va ijrochilarga muntazam, toʻliq va tezkor ravishda huquqiy axborotni taqdim etib borishda, shu jumladan, fuqarolarning huquqiy madaniyatini yuksaltirishda veb-texnologiyalardan foydalanishni yanada kengaytirish chorasini koʻrish, bunda Internet jahon axborot tarmogʻidagi ijtimoiy sahifalarda (Facebook, Twitter, Youtube, Mytube. uz va h. k. ) faoliyatini faollashtirish chorasini koʻrish Kompleks chora-tadbirlar 2020-yil noyabr Vazirlik va idoralar 56. “Here-and-now” tamoyili asosida fuqarolarga barcha dolzarb va zarur huquqiy maʼlumotlarni taqdim qiluvchi yangilangan e-maslahat. uz interaktiv huquqiy portalini (saytini) takomillashtirish Interaktiv axborot-huquqiy portali 2020-yil noyabr Adliya vazirligi (R. Davletov), “Madad” NNT (T. Tursunov) 57. “Huquqiy targʻibotni amalga oshirishda innovatsion texnologiyalarni qoʻllash” tanlovini oʻtkazish Tashkiliy choralar 2020-yil dekabr Adliya vazirligi (R. Davletov) III. Aholining huquqiy madaniyatini yuksaltirishda ommaviy axborot vositalarining rolini kuchaytirish 58. Jurnalistlar, ommaviy axborot vositalari vakillari hamda blogerlarning huquqiy bilimlarini yanada oshirish boʻyicha bepul oʻquv kurslari va seminarlar tashkil qilish Oʻquv kurslari, seminarlar 2021-yil Yanvar — mart Reja-grafik asosida Adliya vazirligi (R. Davletov), Axborot va ommaviy kommunikatsiyalar agentligi (A. Xodjayev), Milliy axborot agentligi (A. Koʻchimov), MTRK (A. Xadjayev) 59. Ommaviy axborot vositalari vakillari va jurnalistlar uchun oʻz sohasiga oid qabul qilingan normativ-huquqiy hujjatlarning maqsadi, mazmun-mohiyati va ahamiyatini tushuntirish boʻyicha doimiy ravishda matbuot anjumanlari, brifinglar, mediaturlar tashkil etish Matbuot anjumanlari, brifinglar, mediaturlar Reja-grafik asosida Adliya vazirligi (R. Davletov), Axborot va ommaviy kommunikatsiyalar agentligi (A. Xodjayev), Milliy axborot agentligi (A. Koʻchimov), MTRK (A. Xadjayev), manfaatdor vazirlik va idoralar 60. Fuqarolarning huquqiy madaniyati va maʼrifatini oshirishga xizmat qiladigan, huquqbuzarliklarning oldini olishga qaratilgan telekoʻrsatuvlar va radioeshittirishlar hamda huquqiy mavzudagi boshqa loyihalarni tayyorlash Media-reja 2020-yil noyabr MTRK (A. Xadjayev), Adliya vazirligi (R. Davletov), manfaatdor vazirlik va idoralar 61. Davlat va jamiyat hamda fuqarolar hayotidagi muhim qonunlar, shuningdek yangi qabul qilingan boshqa qonun hujjatlari mohiyati va ahamiyatini aholiga tushuntirish boʻyicha tahliliy tok-shou, bahs-munozara yoʻnalishidagi koʻrsatuv va eshittirishlarni tayyorlash va efirga uzatish Media-reja 2020-yil noyabr MTRK (A. Xadjayev), Adliya vazirligi (R. Davletov), manfaatdor vazirlik va idoralar IV. Yuridik taʼlimni, shuningdek, yuridik kadrlarni tayyorlash, qayta tayyorlash va ularning malakasini oshirish tizimini rivojlantirish 62. Masofaviy taʼlim orqali qisqa muddatli kurslarda maktabgacha taʼlim muassasalari tarbiyachilari va boshlangʻich taʼlim oʻqituvchilarining huquq asoslari va bola huquqlari boʻyicha malakasini oshirish Tashkiliy chora-tadbirlar 2020-yil noyabr Adliya vazirligi (R. Davletov), Maktabgacha taʼlim vazirligi (A. Shin) 63. Oliy va oʻrta maxsus yuridik taʼlim muassasalari axborot kutubxona fondlarini ilgʻor xorijiy mamlakatlarda chop etilgan zamonaviy va ixtisoslashgan yuridik adabiyotlar va ularning elektron nusxalari bilan boyitish Tashkiliy chora-tadbirlar 2020-yil noyabr Adliya vazirligi (R. Davletov),Oliy va oʻrta maxsus taʼlim vazirligi (I. Madjidov) 64. Yuridik taʼlim muassasalarida ilgʻor xalqaro tajribani oʻrgangan holda yangi oʻquv rejalarni ishlab chiqish,talabalar tomonidan huquqshunoslar uchun zarur boʻlgan zamonaviy bilim va koʻnikmalarni chuqur egallashlarini taʼminlash maqsadida ixtisoslashtirilgan fanlar hajmini koʻpaytirishni taʼminlash Tashkiliy chora-tadbirlar 2020-yil dekabr Adliya vazirligi (R. Davletov) 65. Yuridik taʼlim muassasalarida oʻquv jarayoniga sudlar, ichki ishlar organlari, prokuratura, bojxona va soliq idoralari, shuningdek, iqtisodiyotning turli sohalarida ishlaydigan yuristlarni, shu qatorda xalqaro (xorijiy) yuristlarni jalb qilish Tashkiliychora-tadbirlar 2020-yil noyabrdanReja-grafik asosida Adliya vazirligi (R. Davletov), Oliy va oʻrta maxsus taʼlim vazirligi (I. Madjidov), vazirlik va idoralar 66. Yetakchi xorijiy mamlakatlarning tajribasidan keng va unumli foydalangan holda Yuristlar malakasini oshirish markazi oʻquv jarayoniga masofaviy taʼlimni tatbiq etish Tashkiliychora-tadbirlar 2020-yil noyabr Adliya vazirligi (R. Davletov), Oliy va oʻrta maxsus taʼlim vazirligi (I. Madjidov) 67. Oʻqitishning innovatsion usullarini joriy etish, mehnat bozorida talab qilinadigan kadrlar tayyorlash uchun yuridik kollejlarda zamonaviy pedagogik va axborot texnologiyalari koʻlamini kengaytirish Komplekschora-tadbirlar 2021-yil iyun Adliya vazirligi (R. Davletov), Oliy va oʻrta maxsus taʼlim vazirligi (I. Madjidov) V. Huquqiy madaniyatni yuksaltirishning ilmiy asoslarini tadqiq etish 68. Jamiyatda huquqiy axborotni tarqatish, huquqiy ong va madaniyatni yuksaltirishga qaratilgan dissertatsiyalar, ilmiy tadqiqotlar va izlanishlar koʻlamini kengaytirish Ilmiy-tadqiqot ishlari va ishlanmalari 2020-yil noyabrdanReja-grafik asosida Adliya vazirligi (R. Davletov), Oliy attestatsiya komissiyasi (A. Yusupov) 69. Huquqiy ong va huquqiy madaniyatni yuksaltirish muammolariga bagʻishlab konferensiyalar, seminarlar, davra suhbatlari tashkil etish Konferensiyalar, seminarlar, davra suhbatlari 2020-yil noyabrdanReja-grafik asosida Adliya vazirligi (R. Davletov), vazirlik va idoralar 70. Jamiyatda huquqiy ong va huquqiy madaniyatni yuksaltirish ahvoli, uning darajasi, koʻlamlari, dinamikasi va tendensiyalari yuzasidan ijtimoiy, maxsus, ilmiy va boshqa izlanishlarni amalga oshirish Ijtimoiy, maxsus, ilmiy va boshqa izlanishlar Har yarim yilda kamida bir marta Adliya vazirligi (R. Davletov), “Ijtimoiy fikr” markazi (N. Rahimova), manfaatdor vazirlik va idoralar 71. Aholining huquqiy madaniyatini yuksaltirish darajasi boʻyicha oʻtkazilgan sotsiologik soʻrov natijalarini ommaviy axborot vositalari, elektron va bosma nashrlarda hamda vazirlik va idoralarning veb-saytida doimiy yoritib borish Tahliliy materiallar 2021-yil martReja-grafik asosida Adliya vazirligi (R. Davletov), “Ijtimoiy fikr” markazi (N. Rahimova), MTRK (A. Xadjayev)